62019TJ0497_INF
Presuda Općeg suda (osmo vijeće) od 29. travnja 2020. –CZ i dr. protiv ESVD
(Predmet T-497/19)
„Javna služba – Dužnosnici – Primici od rada – Koeficijent ispravka – Fiksna naknada troškova – Troškovi smještaja – Obveza obrazlaganja – Dužnost brižnog postupanja – Istovjetna kupovna moć – Jednako postupanje”
1.
Dužnosnici – Odluka koja negativno utječe – Obveza obrazlaganja – Doseg – Implicitna odluka o odbijanju zahtjeva – Nepostojanje obrazloženja – Ispravak u stadiju odgovora na žalbu
(čl. 296. drugi stavak UFEU-a; Pravilnik o osoblju za dužnosnike, čl. 25. drugi stavak)
(t. 40.-46.)
2.
Dužnosnici – Dužnost brižnog postupanja uprave – Doseg – Granice
(t. 50.-54.)
3.
Dužnosnici – Primici od rada – Koeficijenti ispravka – Predmet – Istovjetna kupovna moć
(Pravilnik o osoblju za dužnosnike, čl. 64.)
(t. 58.).
4.
Tužbe dužnosnikâ – Zahtjev u smislu članka 90. stavka 1. Pravilnika o osoblju – Pojam – Zahtjev za povećanje koeficijenta ispravka koji se primjenjuje na primitke od rada – Isključenost
(Pravilnik o osoblju za dužnosnike, čl. 90. st. 1.)
(t. 60.).
5.
Dužnosnici – Primici od rada – Koeficijenti ispravka – Način određivanja za svaku državu članicu u odnosu na trošak života u njezinu glavnom gradu
(Pravilnik o osoblju za dužnosnike, čl. 64. i Prilog XI., čl. 1. st. 3. t. (a) i čl. 9.)
(t. 61.-63.)
Predmet
Tužba na temelju članka 270. UFEU-a kojim se zahtijeva poništenje prešutne odluke ESVD-a kojom su ESVD-ovo tijelo za imenovanje i tijelo ovlašteno za sklapanje ugovora odbili zahtjev tužiteljâ kojim se u biti traži povećanje, po potrebi retroaktivno, koeficijenta ispravka koji se primjenjuje na njihovo mjesto zaposlenja, u ovom slučaju Pariz.
Izreka
1.
Tužba se odbija.
2.
Osobama CZ, DB, DC i DD nalaže se snošenje troškova.